b'\n_START_ARTICLE_\nEkstra devi\xc5\xa1ko\n_START_SECTION_\nVsebina\n_START_PARAGRAPH_\nDve Angle\xc5\xbeinji Lucy in Annie prideta kot sezonski delavki v Italijo, natan\xc4\x8dneje v gri\xc4\x8devnato Ligurijo, pomagati cepiti vrtnice. Ko jima posrednik Franco poka\xc5\xbee ko\xc5\xa1\xc4\x8dek zemlje s pogledoma na oljke, se vanj v trenutku zaljubita in se odlo\xc4\x8dita kupiti staro hi\xc5\xa1o. Hi\xc5\xa1o po\xc4\x8dasi za\xc4\x8dneta opremljati in prenavljati, privajati pa se za\xc4\x8dneta tudi na simpati\xc4\x8dno, vendar ne vedno enostavno \xc5\xbeivljenje med doma\xc4\x8dini. Najprej okrog hi\xc5\xa1e zasadita \xc4\x8dudovit vrt, kasneje pa jima prijatelji iz Italije poka\xc5\xbeejo tudi kako poteka pridelovanje olivnega olja, od za\xc4\x8detka do konca. Te\xc5\xbeave imata tako z jezikom, oz. nare\xc4\x8djem, kot tudi z navadami, ki sta jih s seboj prinesli iz Anglije, saj navade doma\xc4\x8dinom niso ni\xc4\x8d doma\xc4\x8de.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la v knji\xc5\xbeni zbirki Kapu\xc4\x8dino.\n_START_SECTION_\nIzdaje in prevodi\n_START_PARAGRAPH_\nKnjiga je v izvirniku iz\xc5\xa1la \xc5\xbee leta 2001. V Sloveniji pa je prvi\xc4\x8d iz\xc5\xa1la leta 2004.'